KUNINGAS TULEE
KUNINGAS JEESUS, DAAVIDIN VALTAISTUIMELLA
Tervetuloa seuraamaan neljättä osaa, Kuningas tulee, -sarjasta!
Olen Daniela Persin. Kanssani ovat, Kenneth Witick ja Robert Adams.
Puhuimme edellisessä jaksossa, -
valtakunnasta, joka tulee Israeliin ja Jerusalemiin, -
Jeesuksen, Juudan Kuninkaan, myötä.
Siitä kerrotaan psalmeissa ja Danielin kirjassa.
Kerrotaanko siitä jotain myös Uudessa Testamentissa?
Kuulimme jo Ilmestyskirjan osalta, mutta sanotaanko tästä muualla?
Kenneth, lukisitko Luukkaan evankeliumin luvusta 1:30 - 33.
Ole hyvä.
"Niin enkeli sanoi hänelle: "Älä pelkää, Maria; -
sillä sinä olet saanut armon Jumalan edessä.
Ja katso, sinä tulet raskaaksi ja synnytät pojan, -
ja sinun on annettava hänelle nimi Jeesus.
Hän on oleva suuri, ja hänet pitää kutsuttaman Korkeimman Pojaksi, -
ja Herra Jumala antaa hänelle Daavidin, hänen isänsä, -
valtaistuimen, ja hän on oleva Jaakobin huoneen kuningas -
iankaikkisesti, ja hänen valta- kunnallansa ei pidä loppua oleman."
Kiitos, Kenneth!
Enkeli Gabrielin ilmoituksesta voimme nähdä, kuinka Jeesus tulee.
Maria tulee raskaaksi, synnyttää pojan ja hänestä tulee -
Israelin ja meidän Vapahtajamme.
Hän nousee taivaaseen, jossa Hän on nyt, Isän oikealla puolella.
Hän ei myöskään jää sinne, eikä ainoastaan hae meitä pois täältä, -
vaan on kirjoitettu, että Hänen Isänsä, Jahve, on antava Hänelle -
kuningas Daavidin valtaistuimen, joka on Jerusalemissa.
Jeesus tulee myös hallitsemaan Jaakobin huonetta ikuisesti.
Tästä voimme lukea myös Jesajan kirjan luvusta 9:5-7.
Siinä sanotaan näin: "Sillä lapsi on meille syntynyt, -
poika on meille annettu, jonka hartioilla on herraus, -
ja hänen nimensä on: Ihmeellinen neuvonantaja, -
Väkevä Jumala, Iankaikkinen Isä, Rauhanruhtinas.
Herraus on oleva suuri ja rauha loppumaton Daavidin valtaistuimella -
ja hänen valtakunnallansa;..."
Daavidin valtakunta, kuningaskunta, ja rauhan valtakunta, -
kuuluvat yhteen, ja on sama asia, josta enkeli Gabriel puhui.
Kun luemme, että enkeli Gabriel sanoi, että Jeshua on Jaakobin -
huoneen kuningas ja Jesaja puhui kuningaskunnasta, -
sekä molemmat puhuivat Daavidin valtaistuimesta.
Näemme, että Jaakobin huoneen kuningas ja Daavidin -
valtaistuimen kuningas on sama.
Jeremia puhuu myös tästä asiasta, luvussa 33:25-26.
"Näin sanoo Herra: Jos minun liittoni päivän ja yön kanssa -
on olematon, jos en ole säätänyt taivaan ja maan lakeja, -
niin minä myös hylkään Jaakobin ja palvelijani Daavidin jälkeläiset, -
niin etten ota hänen jälkeläisistänsä hallitsijoita -
Aabrahamin, Iisakin ja Jaakobin jälkeläisille."
Joten Hän ei hylkää Jaakobin eikä Daavidin jälkeläisiä.
Jaakob on yhtä kuin Israel, mutta usein sanotaan, että vain -
Aabrahamin liitto on ikuinen.
Tästä näemme myös, että liitto Daavidin kanssa on ikuinen.
Hänen valtaistuimellaan on myös kuningas ikuisesti.
Jeesus tulee istumaan Jerusalemissa.
Daavidin valtaistuimelta hallitaan Jaakobin huonetta.
Apostolit kysyivät Jeesukselta, -
Apt.1:6: ..."tälläkö ajalla sinä rakennat Israelille valtakunnan?"
He odottivat näin käyvän, enkeli Gabrielin ilmoituksen mukaan.
Joten kaikki toteutui, mitä enkeli Gabriel sanoi Marialle, Jeesuksen -
syntymästä, ja että Hän tulee istumaan Isän oikealla puolella.
Yhtä varmasti toteutuu viimeinen vaihe, että Hän tulee takaisin -
ja istuu Isänsä Daavidin valtaistuimelle Jerusalemissa.
Tämä koskee lupausta, jonka Daavid sai, -
toisen Samuelin kirjan 7:nnen luvun mukaan, jolloin Daavid sai kuulla,-
että hänen poikansa istuisi aina kuninkaana valtaistuimella.
Tämä toteutui jo hänen jälkeläisissään, mutta myöhemmin -
täydellisesti, Kuningas Messiaassa.
Voitteko lisätä tähän jotain?
Kyllä. Ole hyvä!
Haluan kommentoida ilmaisua, "Daavidin valtaistuin".
Enkeli kertoi Marialle, että Poika istuisi Daavidin valtaistuimella.
Tämä ilmoitus löytyy myös Jeremian kirjasta, Vanhasta Testamentista.
Tässä kirjassa näemme, että tätä termiä käytetään useita kertoja.
Se puhuu erilaisista kuninkaista kuningas Salomon jälkeen, jotka -
istuivat Daavidin valtaistuimella ja hallitsivat Juudan valtakuntaa.
Joten tämä oli termi, jonka juutalaiset tunsivat ja uskon, -
että enkelin kertoessa Marialle tästä lupauksesta, hän tiesi -
tarkalleen sen merkityksen. Hänestä tulisi juutalaisten kuningas.
Näemme, että tämä termi, "Daavidin valtaistuin" -
ilmaistaan myös toisella tavalla Jeremian kirjassa.
Sitä kutsutaan Jer. 33:17:ssä "Israelin huoneen valtaistuimeksi".
Daavid istui ensimmäisenä tällä valtaistuimella ja viimeinen, joka -
istuu valtaistuimella, on Daavidin "ihanin Poika" - Messias.
Hän tulee istumaan valtaistuimella iankaikkisesti.
Tämä on lupaus, joka annettiin, ja se puhuu selkeästi -
maanpäällisestä valtaistuimesta.
Tällä hetkellä Jeesus jakaa Isänsä kanssa valtaistuimen taivaassa.
Hän istuu Isän oikealla puolella, mutta Jeesus lupaa Ilm. 3:21:ssä, -
että ne, jotka voittavat, istuvat Hänen valtaistuimellaan, -
Pojan valtaistuimella, kuten Poika istuu Isänsä valtaistuimella.
Samalla tavoin kuin Jeesus nyt jakaa Isänsä hallinnon, -
Jumalan valtakunnassa, joka on vielä näkymätön, mutta -
jonka tullessa näkyväksi, saavat voittajat istua Kristuksen kanssa -
Hänen valtaistuimellaan, samalla tavalla kuin Kristus istuu -
Isänsä valtaistuimella. Nämä ovat Jeesuksen Kristuksen omia sanoja.
Tämä tarkoittaa, että ne jotka voittavat, tulevat hallitsemaan -
yhdessä Hänen kanssaan.
Joten meidät on nimetty kuninkaiksi ja papeiksi, Ilm. 1:6:n mukaan.
Jeesus on kuningasten Kuningas, ja me Hänen alaisiaan kuninkaita.
Hallitsemme yhdessä Hänen kanssaan.
Tätä ihanaa lupausta odotamme.
Minusta on outoa, että niin monet kristityt eivät näe tätä, että -
kyse on Daavidin valtaistuimesta, ja että Jumalan valtakunnan -
valtaistuin tulee tänne.
Sen sijaan on seurakunta voinut jollakin tavoin korvata Israelin.
Ei ole olemassa liittoa, joka koskee vain seurakuntaa.
Koko tämä kuva, josta profetiat kertovat, katoaa jonnekin.
Eikä siitä saa käsitystä, kuinka se päättyy.
Tämän taustalla on itse asiassa se, että profetiat ovat hyvin selkeitä.
Messias tulee Israelista ja istuu Daavidin valtaistuimelle, -
Hän tulee myös hallitsemaan koko maailmaamme Israelista käsin.
Mikä on ehdottomasti Rooman valtakunnan vastakohta, -
joten siitä tuli Rooman valtakunnan vihollinen.
Kirkkoisien, täytyy jotenkin "kirjoittaa uudelleen" valtakunta,-
niin, että siitä tulee jotain muuta, eikä se ole Israelissa.
Silloin ymmärrämme, miksi se muutettiin taivaan valtakunnaksi.
Siksi suuri osa seurakunnista ajattelee, että valtakunta -
on taivaassa eikä täällä.
Luemmepa miten vain tämän tekstin, on valtakunta tulossa tänne.
On tärkeää nähdä se, koska uskomme, että tuo tapahtuma -
on aivan oven edessä.
"Tapahtukoon Sinun tahtosi maan päällä, niinkuin taivaassa".
Haluammehan, että Hänen tahtonsa ja valtakuntansa toteutuu täällä.
Uskon, että teologiaan on tullut väärinkäsitys, koska Jeesus puhuu -
"taivasten valtakunnasta".
Ihmiset lukevat tuon, että "valtakunta on taivaassa".
Meidän on oltava tietoisia, että taivaan valtakunta on "taivaasta".
Tätä ilmausta käytetään usein Matteuksen evankeliumissa.
Muissa evankeliumeissa kutsutaan tätä ilmausta -
"Jumalan valtakunnaksi".
Jumalan valtakunta ja taivasten valtakunta ovat täysin sama asia.
Samat vertaukset ja tarinat, joita Jeesus kertoi, Jumalan- ja -
taivasten valtakunnasta, liittyvät yhteen, vain sanoja on muutettu.
Näemme, että Jumalan valtakunta on valtakunta taivaasta.
Sen alkuperä on taivas, eikä siten, että valtakunta on taivaassa.
Rukoilemme: "Tulkoon Sinun valta- kuntasi" ja se on aina tulossa.
Huomaa, että tulemme valtakuntaan, ja menemme sisälle valtakuntaan, -
joka perustetaan maan päälle.
Joten on tärkeää huomata, -
kun Jeesus, puhui taivaan valtakunnasta vuorisaarnassa, -
(Matt. 5:3,5) Hän sanoi, että "nöyrät perivät maan".
Jeesus osoittaa, missä taivasten valtakunta tulee olemaan.
Johannes Kastaja alkaa julistamalla evankeliumia valtakunnasta -
(Matt. 3:1-2, 4:17, 10:7).
Jopa Jeesus aloittaa julistuksensa "evankeliumilla valtakunnasta".
Samoin apostolit puhuvat usein evankeliumia valtakunnasta.
Ajatus Jumalan valtakunnasta on erittäin tärkeä, että saamme -
oikean tavan katsoa tulevaisuuteen, sillä Jumalan valtakunta tulee.
Voimme nähdä, että Hänen valtakuntansa toteutuu jo nyt, -
osittain meissä, ja voimme rukoilla työpaikkojemme, perheidemme, -
koulujemme, ja johtajiemme puolesta ja olla siunauksena täällä, mutta -
lopullinen tapahtuu myöhemmin.
Emme saa unohtaa, että rukoilemme paljon kansakuntiemme puolesta, -
niiden seitsemän pylvään puolesta, joista usein puhutaan.
Silloin emme saa unohtaa todellista valtakuntaa, jota odotamme.
On havaittavissa, että se unohdetaan helposti.
Uskotaan, että valtakunta on tässä ja nyt, jopa poliittisesti.
Emme näe Kirjoituksista, että uskovat tai Jumalan valtakunta, -
ottaisi poliittisen vallan täällä, ennenkuin Hän palaa takaisin.
Sitä ennen kivi murskaa tämän maa- ilman hallitsijat ja valtakunnat.
(Dan. 2:35, 2:44).
Sellainen ajattelutapa, että jo nyt otettaisiin valta, -
ei ole Sanan mukainen, vaan päinvastoin.
Kun Jeesus opetti toisesta tulemisestaan, Hän sanoi, -
että tulisi ahdistuksen aika. (Matt. 24:21, 24:30, 25:31).
Hän tulee voimalla ja kirkkaudella yhdessä kaikkien enkeliensä kanssa.
Hän sanoo itsestään: "Silloin Ihmisen Poika istuu kirkkautensa -
valtaistuimelle". Kun Hän tulee, Hän istuu Daavidin valtaistuimelle.
Hän sanoo opetuslapsilleen: "Te saatte istua kahdellatoista -
valtaistuimella ja tuomita Israelin kahtatoista sukukuntaa"(Matt.19:28)
Daavidin valtaistuin tulee olemaan kirjaimellisesti Jerusalemissa.
Valtaistuimet, joille opetuslapset istuvat ovat sananmukaisia, joilta -
he tuomitsevat Israelin kahtatoista sukukuntaa. Meidän täytyy ottaa -
tämä puhe kirjaimellisesti, vain siten voimme ymmärtää sen.
Jeesus tulee ja hallitsee valta- istuimelta ja me Hänen kanssaan.
Eikä ainoastaan niitä kahtatoista heimoa vaan koko maailmaa.
Aamen. Se on jännittävää.
Olemme kutsuttuja valmistautumaan tämän valtakunnan tulemiseen.
Jeesus lähetti aina opetuslapsensa kaksittain valmistelemaan sitä -
paikkakuntaa, jonne Hän itse meni. Samoin olemme seurakuntana -
ja uskovina kutsuttuja valmistamaan tämän valtakunnan tuloa.
Silloin ei ole valmistautunut, jos uskoo, että lähdemme pois täältä.
Valmistaudumme, jotta johtajamme tietävät, että tulee Kuningas, -
joka hallitsee koko maailmaa.
Uskovien katseen ei tule olla vain taivaassa, -
vaan "sen kaupungin valmisteluissa, jossa asuu".
Mieleeni tulee, kun Jumala siirsi meidät perheenä Pietarsaaresta -
Karjaalle ja rukoilin hyvin paljon, miten suhtautuisin kaupunkiin.
Silloin Pyhä Henki sanoi minulle hyvin selvästi: "Minä en aseta sinua -
vain pastoriksi tähän seurakuntaan, jonka nimi on Betel,-
vaan tämän kaupungin pastoriksi".
Tämä oli minulle täysin uusi ajatus, joten kävelin -
kaupungin kaduilla ja sanoin: "Tämä on minun kaupunkini".
Uskon, että meidän tulee fyysisesti, elämällämme valmistaa -
sekä johtajia että kaupunkiamme tämän valtakunnan tuloon.
Mielestäni tarvitsemme muutoksen ajattelutapaamme, etenkin -
kristityt, jotka uskovat, että heidät haetaan tältä planeetalta, -
pois fyysisestä maailmasta, jossa elämme.
Sekä Jeesuksen sanat että apostolit puhuvat valtakunnan tulosta.
Jeesus sanoo palkitsevansa hyvät palvelijat, (Luuk. 19:17, 19): -
"... Sinä saat vallita kymmentä- ja sinä viittä kaupunkia".
Luulen, että se on tarkoitettu kirjaimellisesti.
Hän antaa meille arvovalta-asemat -
sen perusteella kuinka käytimme Hänen meille antamansa leiviskät.
Uskon, että meillä täytyy olla se mielenlaatu, että kuningaskunta -
on maanpäällinen valtakunta ja palkinnot ovat täällä maan päällä.
Se muuttaa tapaamme ajatella ympäristöämme, miten näemme -
ihmiset, kaupungit ja luonnon. Tämä tekee jotain meille.
"Herran on maa ja kaikki, mitä siinä on". (Ps. 24:1).
Tämä on se aika, jolloin "maa on täynnä Herran kunnian tuntemusta, -
niinkuin vedet peittävät meren". (Hab. 2:14).
Tällainen on maailman tulevaisuus. Jumala on tarkoittanut näin.
Hänen Voideltunsa hallitsee pitkään tätä kuningaskuntaa.
Näin Raamattu lupaa ja tämä on Jumalan tarkoitus.
Hänen Kuninkaansa hallitsee.
Palaisimmeko tähän Jaakobin huoneeseen, sillä on tärkeää, -
ettemme unohda sitä, ja ajattelemme ainoastaan seurakuntaa.
Meillä on hyvin paljon profetioita, että eri heimot tulevat takaisin, -
ja näemme myös, että Herra näkee sukukunnat erillisinä.
He saavat identiteettinsä takaisin.
Esim. Hesekielin kirjan profetiat, missä maa jaetaan eri tavalla -
kuin aiemmin. (Hes.47:13 - 48:29).
Se on jaettu vaakasuoraan, ja -
aikaisemmin oli erilaisia pyöreitä alueita.
Näemme, että kuninkaan palatsi ja temppeli ovat keskellä, -
ja maa jaetaan toisella tavalla.
Luemme Ilmestyskirjan 144 000:sta, jossa eri heimot tunnistetaan.
(Ilm. 7:4-8). Jotain tapahtuu silloin, kun eri heimot saavat -
takaisin identiteettinsä, ja Herra itse tietää keitä ja missä he ovat.
On hyvin jännittävää, nähdä eri sukukuntien muuttavan Israeliin.
Se on jotain hyvin suurta, josta puhumme lisää seuraavassa jaksossa.
Halusin nostaa esiin, että Jaakobin huone on jotain konkreettista, -
mukaan lukien fyysiset jälkeläiset. Kaikki Jaakobin pojat tulevat -
asumaan Israelissa ja monet, jotka on oksastettu heidän joukkoonsa.
Haluan hieman lisätä tähän, että monet eivät näe, että -
Jer. 31:10:ssä sanotaan, että pakanoilla on vastuu julistaa tätä.
Hän, joka Israelin hajoitti, myös kokoaa sen. Sen hän sanoo -
selvästi meille pakanakristityille - meidän tehtävämme on julistaa tätä.
Sitä et kuule monessa seurakunnassa.
Se on myös ilmestys, joka alkaa vaikuttaa yhä enemmän, koska -
elämme nyt ajassa, jolloin Jumalan Henki antaa sen ilmestyksen.
Silmäimme edessä on ollut peite.
Peite on poistumassa ja näemme, että meillä on valtio, Israel.
Havaitsemme, että Jumala ei ole unohtanut heitä.
Hän ei ole unohtanut liittoa heidän kanssaan ja vakiinnuttaa sen.
Se saa myös ajattelemaan, tämän asian olemassaoloa.
Kuuntelin Netanjahun YK:ssa pitämän puheen aiemmin tällä viikolla.
Hän sanoi hyvin selvästi YK:n edessä, että -
nämä ovat Aabrahamille annettuja lupauksia, ja -
ne ovat voimassa vielä nytkin.
Hän sanoo lukevansa koko Raamatun sisältämiä lupauksia.
Mielestäni on vaikuttavaa, että YK:ssa luetaan sellaista tekstiä.
Raamatussa on monia profetioita, jotka eivät ole vielä täyttyneet.
On profetioita, että Israelin jäännös pelastuu lopun aikana, -
kun heidän Messiaansa palaa. (Jes.11:16, Miik.2:12, Sef. 3:13).
Nämä ovat hyvin konkreettisia lupauksia Herralta. Emme voi -
hengellistää niitä. Sillä on yhteys Hänen kansansa pelastumisessa.
Hän näkee heidät, valvoo heitä ja tietää tarkoin kuka kukin on.
Kaikki lupaukset Israelin kansalle tullaan täyttämään.
Jeesus on heidän Kuninkaansa, juutalaisten Kuningas, joka istuu -
Israelin huoneen valtaistuimelle. Se on tulevaisuutta, jonka jaamme -
kansana, joka koostuu pakanakansoista. Se on mukavaa.
On aika hyväksyä tämä liitto, jonka Jumala teki Daavidin kanssa.
On aika hyväksyä liitto, jonka Jumala teki Israelin, ja -
Jaakobin huoneen kanssa ja sen kautta olemme osallisia siihen.
Messias on meidänkin Pelastajamme. Hän tuli Juudaan ja Israeliin, -
mutta Messiaan kautta mekin saamme osan Jumalan heille antamista -
lupauksista. Emme voi kieltää sitä, vaan vastaamme myöntävästi.
Silloin saamme siunauksen. Rukoilemme. Aloitatko Kenneth!
Kiitämme Sinua, taivaallinen Isä, että meidät Jeesuksen Kristuksen -
kautta on oksastettu jaloon öljypuuhun - Israeliin.
Kiitämme lupauksesta, että olemme osallisia Israelin perintöön.
Kiitämme, että olemme saaneet tulla yhdeksi ruumiiksi Israelin kanssa.
Olemme saman ruumiin jäseniä.
Kiitämme Sinua, Jeesus Kristus, että kuolemasi kautta poistit -
erottavan väliseinän ja teit meidät yhdeksi.
Haluamme palvoa Sinua Kuninkaanamme.
Haluamme antaa Sinulle rakkautemme suudelman, -
palvontamme ja sanoa: "Jeesus olet tervetullut. Maranata, tule Herra."
Ota paikkasi Kuninkaana Jerusalemissa. Tule, Jeesus, -
se on sydäntemme rukous, Aamen.
Kiitämme Sinua, Isä, Sanastasi ja kaikista antamistasi lupauksista.
Lupauksista, jotka koskevat kansaasi Israelia ja kansakuntaa, -
sekä Sinun kaupunkiasi Jerusalemia, jonka valitsit ja liitit nimeesi.
Kiitän Sinua, että kaikki lupaukset täyttyvät yksityiskohtaisesti, -
eikä yksikään niistä jää toteutumatta, vaan valvot Sanaasi -
niin, että se täyttyy pienintä yksityiskohtaa myöten.
Kiitän Sinua, että olemme osallisia Sanasi lupauksista ja olemme osa -
Sinun kansaasi. Olemme yhtä kanssasi ja hallitsemme yhdessä.
Kiitän Sinua, Herra, että kun tulet Sinä hallitset ja tulee ihana aika.
Kiitän Sinua, että nämä lupaukset ovat totta ja täytät sydämemme -
tällä toivolla ja valolla, jonka annoit meille Kirjoituksista.
Jotta voimme nähdä elämämme ja tulevaisuutemme uudella tavalla, -
joka kunnioittaa Sinua ja on linjassa Sanasi totuuden kanssa ja-
tiedämme, mitä tulee tapahtumaan, jotta rukoilisimme sen mukaisesti.
Jeesuksen nimessä, Aamen.
Isä, pyydämme, että avaat sydämemme -
ja autat meitä ymmärtämään Sanaasi;
mitä tarkoittavat Daavidin valtaistuin ja Jaakobin huone, -
ja kuinka me olemme osallisia tähän valtakuntaan, Jeesuksen, -
Jeshuan kautta, joka on Messias, ensisijaisesti juutalaisille ja -
Israelille ja heidän Messiaansa on myös meidän Messiaamme.
Isä, pyydän, että voisimme kokosydämisesti hyväksyä -
kaikki nämä liitot, jotka Sinä teit Israelin ja Daavidin -
ja kaikkien heidän jälkeläistensä kanssa, -
rukoilen Jeesuksen nimessä, -
ja siunaamme Israelia koko sydämestämme -
ja pyydämme rauhaa Jerusalemille ja rauhan valtakunnalle, joka tulee.
Kiitän teitä molempia, Kenneth ja Robert, osallistumisestanne!
Tämä on ollut mielenkiintoista.
Jos teillä on kysyttävää, ajatuksia tai kommentteja, -
voitte ystävällisesti kirjoittaa meille: respons@himlentv7.se
Otamme sen esille ensi kerralla, nauhoituksen yhteydessä.
Kiitos ja tervetuloa uudelleen!
Tämä Kuningas tulee -sarja on ajankohtainen ohjelma, -
joka on mielestämme erittäin tärkeä juuri nyt.
Voit olla mukana rukoillen- sekä tukemalla taloudellisesti ohjelmaa.
Tällaista opetusta ei kuulla nykyään monessakaan seurakunnassa.
Kuuntele, rukoile, ja tue taloudellisesti Taivas TV7:ää.
Tämä on ajankohtaista, sillä Kuningas palaa maan päälle -
Jerusalemiin. Tervetuloa!
Suomennos: Anneli Olin